b'\n_START_ARTICLE_\nBukov kozli\xc4\x8dek\n_START_SECTION_\nOpis\n_START_PARAGRAPH_\nBukov kozli\xc4\x8dek ima \xc4\x8dokato telo sive ali sivomodre barve. Na vsaki pokrovki ima po dve \xc4\x8drni pegi. Na glavi ima dolge tipalnice sivo\xc4\x8drne barve. Za razliko od ve\xc4\x8dine ostalih vrst kozli\xc4\x8dkov bukov kozli\xc4\x8dek ne leti, saj ima zakrneli drugi par kril pod pokrovkami._NEWLINE_Razvoj bukovega kozli\xc4\x8dka poteka ve\xc4\x8d let. Odrasle samice z mo\xc4\x8dnimi \xc4\x8deljustmi v bukov ali smrekov les izdolbejo jamico, kamor odlo\xc5\xbeijo jaj\xc4\x8deca. Li\xc4\x8dinke se nato prehranjujejo z lesom pod skorjo, po nekaj letih pa se zabubijo globlje v lesu. Iz bube se izle\xc5\xbee odrasla \xc5\xbeival, ki lahko \xc5\xbeivi tudi dve leti. Tudi odrasle \xc5\xbeivali se prehranjujejo z lesom, obi\xc4\x8dajno odmrlih dreves._NEWLINE_Bukov kozli\xc4\x8dek je aktiven od maja do julija v strnjenih gozdnih kompleksih. V Sloveniji je vrsta dokaj pogosta na Krasu, Ko\xc4\x8devskem in v Beli Krajini. Na severu in severovzhodu je manj pogosta.'